Diari Oficial de la Generalitat Valenciana


Sumari del DOGV 4541, del 10-07-2003 (2003/8014)

RESOLUCIÓ de 21 de juny de 2003, del director de l'Agència Valenciana de Ciència i Tecnologia, per la qual es concedixen les beques per a la formació de personal tècnic de suport a la investigació, modalitat A, per a l'exercici 2003.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4541

Data del DOGV
:   10-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8014


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 21 de juny de 2003, del director de l'Agència Valenciana de Ciència i Tecnologia, per la qual es concedixen les beques per a la formació de personal tècnic de suport a la investigació, modalitat A, per a l'exercici 2003. [2003/X8014]
  
La Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques per a la formació de personal tècnic de suport a la investigació per a l'exercici 2003, establix en la base 6.1 de l'annex I, que l'òrgan encarregat de la instrucció del procediment i de la resolució és la mateixa Subsecretaria de l'Oficina de Ciència i Tecnologia.
  
Per Resolució de 3 d'abril de 2003, del subsecretari de l'Oficina de Ciència i Tecnologia de la Presidència de la Generalitat Valenciana, van ser publicades en el tauler d'anuncis de l'Oficina de Ciència i Tecnologia (carrer de Colom núm. 66 de València) i en l'adreça d'internet http://www.gva.es/ocyt/, la relació provisional de sol·licituds admeses, la relació provisional de sol·licituds excloses i la relació provisional de les que havien de completar la documentació preceptiva, en tots tres casos referides a la modalitat A.
  
Per Resolució de 30 d'abril de 2003, del subsecretari de l'Oficina de Ciència i Tecnologia de la Presidència de la Generalitat Valenciana, corregida el 7 de maig de 2003 i modificada per la Resolució de 23 de maig, van ser publicades en el tauler d'anuncis de l'Oficina de Ciència i Tecnologia i en l'adreça d'internet http://www.gva.es/ ocyt/, les relacions definitives de sol·licituds, modalitat A, admeses, excloses i desistides.
  
Alhora, la base 8.1 de la Resolució de 19 de desembre de 2002 esmentada anteriorment, disposa que, finalitzat el procés d'avaluació, la concessió o denegació de les ajudes es realitzarà per resolució del subsecretari de l'Oficina de Ciència i Tecnologia i es publicarà en el Diari Oficial de la Generalitat Valenciana.
  
Per tot això, una vegada comprovades les sol·licituds presentades i atesa la proposta de selecció de candidats elevada per la comissió de selecció prevista en les bases 7.4 i 7.5 de la referida Resolució de 19 de desembre de 2003, d'acord amb les atribucions conferides al president de l'Agència Valenciana de Ciència i Tecnologia en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, i amb la delegació de determinades facultats en el director de l'Agència Valenciana de Ciència i Tecnologia establida en la Resolució de 16 de maig de 2003, del president d'esta entitat, resolc:
  
Primer
  
Concedir les beques per a la formació de personal tècnic de suport a la investigació, modalitat A, a les persones beneficiàries que figuren relacionades en l'annex I de la present resolució.
  
Segon
  
Als efectes del que preveu la base 15.2 de la Resolució de 19 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, sobre substitucions, l'ordre de reserva que resulta del procés d'avaluació de les sol·licituds de la modalitat A, serà el que establix la relació que figura en l'annex II de la present resolució.
  
Tercer
  
Desestimar les sol·licituds de beques per a la formació de personal tècnic de suport a la investigació, modalitat A, a les persones que, havent sigut declarades admeses en la Resolució de 30 d'abril de 2003 del subsecretari de l'Oficina de Ciència i Tecnologia, corregida el 7 de maig de 2003 i modificada per la Resolució de 23 de maig, no estan incloses en l'annex I ni figuren en l'annex II de la present resolució.
  
Quart
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total d'1.014.000,00 euros, a càrrec de la línia pressupostària SE3640001 de l'Agència Valenciana de Ciència i Tecnologia.
  
Cinqué
  
El període de gaudiment de les beques serà el comprés entre l'1 de juliol i el 31 de desembre de 2003. La dotació de les beques serà de 1000 euros bruts mensuals que es lliuraran a la persona beneficiària, sempre que siga possible, per trimestres anticipats. Als pagaments realitzats s'aplicaran les corresponents retencions previstes en la normativa vigent.
  
Sisé
  
El termini per a la incorporació dels becaris al centre o departament serà de deu dies comptadors des de l'1 de juliol de 2003; s'entén que si no s'hi incorporen en aqueix termini renuncien a la beca, llevat que compten amb l'autorització d'ajornament. El vicerector o vicerectora d'investigació o representant legal de la institució haurà d'acreditar davant l'Agència Valenciana de Ciència i Tecnologia l'esmentada incorporació en els deu dies següents a la data en què es produïsca d'acord amb el model normalitzat 33151 disponible en l'adreça d'internet http://www.gva.es/ocyt/.
  
Seté
  
Les entitats on s'incorporen els beneficiaris de les beques hauran de constituir i finançar, segons establix la base 3.2 de l'esmentada Resolució de 19 de desembre de 2002, una assegurança d'accidents corporals, d'assistència mèdica i de responsabilitat civil a favor de la persona beneficiària durant el període de gaudi de la beca.
  
Huité
  
Els beneficiaris de les beques estan obligats al compliment de les bases de la Resolució de 19 de desembre de 2002, abans esmentada.
  
Nové
  
D'acord amb el que s'establix en els articles 107, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent de la publicació de la present resolució
  
València, 21 de juny de 2003.- El director de l'Agència Valenciana de Ciència i Tecnologia (p.d., Resolució de 16.05.2003, DOGV de 21.05.2003): Javier Quesada Ibáñez.